laion/Wikipedia-Exotic huggingface dataset:
קופקבנה (סרט)

קופקבנה (בצרפתית: Copacabana) הוא סרט צרפתי משנת 2010. באבו היא אישה קלת דעת, חסרת עבודה ואחריות כלשהי, החיה בעולם משלה. לאחר שהיא מבינה שבתה אזמרלדה מתביישת בה ואף אינה מזמינה אותה לחתונתה, היא מחליטה לשנות את דרכיה. תחילה היא הולכת לראיון עבודה בחנות שוקולד, אך כיוון שהיא מאחרת לראיון, מודיעה לה מנהלת החנות כי הראיון כבר אינו רלוונטי כי האיחור מעיד על כך שלא תוכל לסמוך עליה כעובדת. בתגובה, מבצעת באבו הרס בחנות ומפילה צנצנות שוקולד מהמדף על הרצפה. אחרי כן היא מוצאת עבודה במכירת נדל"ן ובעקבות העבודה היא עוברת לבלגיה. היא אף נחשבת לעובדת מצטיינת ביחס לעובדים האחרים, דבר הגורם לעמיתיה לעבודה לסלוד ממנה. באותו זמן היא מתיידדת עם זוג צעיר שאין להם היכן לגור ואף מזמינה אותם לבוא ולישון באחת הדירות שבאחריותה לשם מכירה. לאחר שהדבר מתברר, היא מפוטרת מעבודתה. הסרט מסתיים בחתונתה של אזמרלדה. "קופקבנה", במסד הנתונים הקולנועיים IMDb (באנגלית) "קופקבנה", באתר AllMovie (באנגלית) "קופקבנה", באתר Rotten Tomatoes (באנגלית) "קופקבנה", באתר אידיבי "קופקבנה", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים צרפתיים. אתם מוזמנים לתרום לוויקיפדיה ולהרחיב אותו.
AMC מטאדור

AMC מטאדור (באנגלית: AMC Matador, קרוי גם: Rambler Matador (דגמי ייצוא) היא מכונית סלון מתוצרת יצרנית הרכב האמריקאית אמריקן מוטורס ("American Motors Corporation" (אנ')) אשר יוצרה בין השנים 1970–1978 בארצות הברית בנוסף דגמי "AMC מטאדור" יוצרו בארצות הבאות: במקסיקו יוצר על ידי Vehículos Automotores Mexicanos (אנ'), בקוסטה ריקה יוצר על ידי Purdy Motor ובאוסטרליה יוצר על ידי Australian Motor Industries. 5-4 מושבים. יוצר בין השנים 1971–1973. תצורות: 2 דלתות הרדטופ, 4 דלתות סדאן, 4 דלתות + חלק תחתון של דלת אחורית נפתח סטיישן. מנועים: 6 צילינדרים, V8 צילינדרים. מנוע הנעה אחורית. יוצר בין השנים 1974–1978. תצורות: 4 דלתות סדאו, 2 דלתות הרדטופ-קופה, 4 דלתות סטיישן + חלק תחתון של דלת אחורית נפתח. מנועים: 6 צילינדרים, V8 צילינדרים. מנוע הנעה אחורית. דגמי יוקרה אישיים (אנ'): דגם "Oleg Cassini", דגם "Barcelona". דגם "AMC מטאדור", שנת 1975 דגם "AMC מטאדור", שנת 1972 (אוסטרליה) דגם "AMC מטאדור", שנת 1976 - קופה דגם "AMC מטאדור", שנת 1975 - קופה דגם "AMC מטאדור" שנת 1975 - הרדטופ קופה סדרה "Brougham Oleg Cassini" דגם "AMC מטאדור", שנת 1974 - קופה דגם "XOlegCassini" דגם "AMC מטאדור", דגם 4 דלתות סדאן שנת 1975 - מבט לתא הנהג ולוח מחוונים דגם "AMC מטאדור", שנת 1976 דגם "AMC מטאדור" שנת 1973 - סטיישן דגם "AMC מטאדור", שנת 1972 - סטיישן AMC Pacer רמבלר קלאסיק מדיה וקבצים בנושא AMC מטאדור בוויקישיתוף חברת amc בקוסטה ריקה amc.co.cr/index קבוצת purdy grupopurdy.org דגם "AMC מטאדור", שנת 1972 - מפרט carfolio.com/amc-matador דגם "AMC מטאדור", שנת 1974 - ברושור lov2xlr8.no/brochures/misc דגם "AMC מטאדור", שנת 1974 - ברושור oldcarbrochures.com/static/NA/AMC/1974_AMC דגם מטאדור ברצלונה ii - מפרט carfolio.com/amc-matador-barcelona-ii
מיתלונד

הנמלים האפורים (באנגלית: Grey Havens, Mithlund, ידועים גם בשם מיתלונד), הייתה עיר נמל עלפית אשר הופיעה בספרי טולקין במפרץ לון בממלכת העלפים לינדון בארץ התיכונה. בגלל חשיבותם התרבותית והרוחנית לעלפים, הפכו הנמלים האפורים עם הזמן להתנחלות העלפים הראשונה מערבית להרי האובך לפני ייסוד ארגיון ומאוחר יותר, ריבנדל. גם לאחר מותו של גיל-גלד בדגור דגורלד ועזיבתם של העלפים את הארץ התיכונה, נותרו הנמלים האפורים מוקד חשוב ופעיל בחלק הצפוני של הארץ התיכונה. למרות היותם נמל מרכזי, לאורך השנים תמיד התקיימה בהם אוכלוסייה דלילה, כמו ריבנדל וצפון-מזרח יעראפל. ערך מורחב – בני לילית (הארץ התיכונה) הנמלים האפורים הוקמו בראשית העידן השני על ידי העלפים ששרדו את חורבן בלריאנד, אלו שבחרו להישאר על הארץ התיכונה לאחר מלחמת החרון. הנומנורים ביקרו בהם לעיתים קרובות. למשל, בשנת 1700 לעידן השני שלח טר-מינסטיר צי גדול מנומנור לנמלים כדי לסייע במלחמה נגד סאורון. הם היו גם כן אחד ממוקדי המסחר החשובים בין האוניות ששטו הלוך וחזור בין אמן לארץ התיכונה לפני שזו הוצאה אל מחוץ למעגלי העולם באקלבת. בשנת 1000 לעידן השלישי, האיסטרי מגיעים לארץ התיכונה, ובבואם נתן קירדן את טבעת האש של העלפים נריה לגנדלף, ביודעו את טבעו האמיתי של גנדלף כיוון שצפה בהם בבואם. לאחר תבוסתו של סאורון והכתרתו של אלסר כמלך גונדור והאדין, גנדלף, גלדריאל, אלרונד ורבים מהעלפים שישבו בארץ התיכונה מאז העידן הראשון, יוצאים לולינור דרך הנמלים האפורים. נושאי הטבעות בילבו בגינס ופרודו בגינס ליוו אותם לולינור. כעבור שנים, סמוויז גמג'י עשה גם כן, כיוון שגם הוא נשא בעול הטבעת (גם אם לזמן קצר). The Atlas of Middle-earth, Thematic Maps, "Population" The Atlas of Middle-earth, The Second Age, "Voyages of the Númenóreans" The Lord of the Rings, Appendix B: The Tale of Years (Chronology of the Westlands), "The Third Age"
ארסן לופן (סדרת טלוויזיה, 1971)

ארסן לופן (בצרפתית: Arsène Lupin) היא סדרת טלוויזיה צרפתית שהופקה יחד עם תחנות טלוויזיה צרפתיות, גרמניות, קנדיות, בלגיות, הולנדיות, שווייצריות, איטלקיות ואוסטריות. הסדרה מבוססת באופן רופף על הרומנים של מוריס לבלאן אודות ארסן לופן. ארסן לופן ג'נטלמן מושלם שמעולם לא מתכעס. הוא תמיד רגוע, כי כל מה שהיה יכול להפריע לו בחיי היומיום מטופל על ידי המשרת שלו. לא הועמד ספק כיצד הגיע לעצמאותו הכלכלית, אם כי לעיתים נרמז בדיסקרטיות שהוא פושע מקצועי. מלבד הצלת עלמות במצוקה לופן מטפל בעבריינים (אחרים) ומתחרה בשנינותם ובאינטליגנציה שלהם. או שהוא גונב ציורים מאנשים עשירים שנחשבים לפושעי צווארון לבן, או שהוא פועל כבלש. עם זאת, כשהוא מותקף, הוא מסוגל להגן על עצמו ללא מאמץ תוך שימוש בשיטות ג'ו ג'וטסו אלגנטיות. ז'ורז' דסקריירס בתפקיד ארסן לופן איבון בושאר בתפקיד גרוגנאר רוג'ר קארל בתפקיד גארשר אנרי וירלוג'ו בתפקיד הרלוק שולמס "ארסן לופן", במסד הנתונים הקולנועיים IMDb (באנגלית) "ארסן לופן", במסד הנתונים הקולנועיים KinoPoisk (ברוסית)
טומיריס (סרט)

טומיריס הוא סרט עלילתי קזחי משנת 2019 בבימויו של אקאן סטאייב, המספר את סיפורה של טומיריס ומלך פרס כורש הגדול. הקרנת הבכורה של הסרט התקיימה בנור-סולטן בקזחסטן ב-25 בספטמבר 2019. הסרט מבוסס על סיפורו של הרודוטוס על מותו של המלך הפרסי כורש הגדול במהלך המלחמה עם מסג'טה, בפיקוד המלכה טומיריס. אלמירה טורשין - טומיריס אייז'ן לי - סרדנה גסן מסעוד - סיירוס בריק אייצנוב - קורטון אדיל אחמטוב - ארגון ארקבולן דיירוב - חאראספ עזמאת סטיבלדי - קוואז אלמירה טורשין, פסיכולוגית, נבחרה מבין 15 אלף איש לגלם את טומיריס. היא למדה שיעורים מקצועיים ברכיבה על סוסים, ירי בחץ וקשת ולמדה גם להשתמש בחרבות ובסכינים. הסרט הוזמן על ידי משרד התרבות והספורט. את הרעיון של סרט על המלכה טומיריס העלתה בתו של הנשיא, אלייה נזרבייבה. הצילומים החלו בדצמבר 2017 וסצנות צולמו באזורים שונים בקזחסטן. גיבורי הסרט מדברים בשפה הטורקית העתיקה ואילו הגיבורים הפרסיים מדברים פרסית חדשה בסרט, למרות העובדה שהיסטוריונים מודרניים רואים במסג'טה עם איראני נודד. הסרט יצא לאקרנים בקזחסטן ב-1 באוקטובר 2019. זכויות ההפצה של הסרט נמכרו להפצה לאיטליה, צרפת, ספרד, יפן, המזרח התיכון, דרום קוריאה, סינגפור, רומניה, טורקיה, ארצות הברית ולחבר המדינות. הסרט קיבל ביקורות מעורבות. הסיבה לכך היא ככל הנראה כי גרסתו של הרודוטוס לאירועים אינה מקובלת בדרך כלל על ידי היסטוריונים וחוקרים, ובניגוד לסרט, מסג'טה אינם נחשבים עם טורקי, אלא אנשים דוברי פרסית. ביקורת הגיעה גם מהציבור הקזחי וגם מהאיראנים. כמה משקיפים טענו שהסרט נועד לעלות את הפופופולריות של דריגה נזרבייבה, בתו של מנהיג קזחסטן לשעבר נורסולטאן נזרבייב, כדי שהיא תוכל להתמודד לנשיאות בעתיד. הסרט זכה בפרס הגדול של נובו ז'אנר בפסטיבל L'Étrange בצרפת בשנת 2020. "טומיריס", במסד הנתונים הקולנועיים IMDb (באנגלית) "טומיריס", באתר AllMovie (באנגלית) "טומיריס", באתר Rotten Tomatoes (באנגלית) "טומיריס", במסד הנתונים הקולנועיים KinoPoisk (ברוסית) קדימון הסרט "Фильмы | AO «Казахфильм» им. Шакена Айманова". www.kazakhfilmstudios.kz. ""TOMRİS" İzleyiciyle Buluşmaya Hazırlanıyor". Türktoyu - Türk Dünyasını Keşfet. "Kazakhfilm, Sataifilm to start work on historical film about Tomiris". Kazinform. 10 באפריל 2017. {{cite web}}: (עזרה) Karasulas, Antony. Mounted Archers Of The Steppe 600 BC-AD 1300 (Elite). Osprey Publishing, 2004, ISBN 184176809X, p. 7. Wilcox, Peter. Rome's Enemies: Parthians and Sassanids. Osprey Publishing, 1986, ISBN 0-85045-688-6, p. 9. Barraclough, Leo (25 ביוני 2020). "Epic Action-Adventure 'Tomiris,' About Kazak Warrior Queen, Sells to Key Territories". Variety. {{cite web}}: (עזרה) Адилбеков, Данияр (29 בספטמבר 2019). ""Это феминистический фильм". Что кинокритики думают о картине Акана Сатаева "Томирис"?". informburo.kz. {{cite web}}: (עזרה) Auyezov, Olzhas. "Will life imitate art? Steppe queen movie makes Kazakhs wonder". Reuters. "Kazakh Film "Tomiris" Wins Nouveau Genre Prize at L'Étrange Festival in France". Astana Times. 16 בספטמבר 2020. {{cite web}}: (עזרה)
מיטיב לפסיכולוגיה חיובית ומדע האושר

מיטיב לפסיכולוגיה חיובית ומדע האושר, נוסד בשנת 2010 כמרכז יישומי ומחקרי לקידום תפקוד אנושי מיטבי של יחידים וקבוצות בחברה הישראלית וברחבי העולם, במסגרת בית הספר לפסיכולוגיה במרכז הבינתחומי הרצליה. המרכז פועל להטמעת פסיכולוגיה חיובית במערכות חינוך בישראל ומחוצה לה. המרכז הוקם על ידי טל בן שחר, מריו מיקולינסר, ענת שושני (חברת סגל במרכז הבינתחומי) ואריאל קור. עד יוני 2021 שימש כמנכ"ל המרכז עו"ד ערן דוידי. מרכז מיטיב ביצע התערבויות בבתי ספר ובגני ילדים ברחבי הארץ. המרכז עוסק בהטמעת פסיכולוגיה חיובית במערכות חינוך בישראל ומחוצה לה. המרכז עוסק בהכשרת צוותי חינוך וביצירת שינויים בתהליכי ההוראה והלמידה בבתי הספר. בנוסף המורים מצוידים בתוכניות ייעודיות, הממוקדות בחיזוק הדימוי העצמי, מיומנויות חברתיות ורגשיות, תחושת אחריות ונחישות בהשגת מטרות, מוטיבציה ומסוגלות בלמידה ושיפור הישגים לימודיים. עבודת המרכז מתבססת על מחקרים האמורים לסייע בהעלאת הרווחה הנפשית של האדם. תוכניות ההתערבות במערכת החינוך מפנה זמן ומשאבים לעיסוק במשמעות העשייה החינוכית, ומתמקדות בחשיבה על התפתחותם הרגשית של ילדים. התוכניות תורגמו לאנגלית, ספרדית וערבית ומופעלות במערכות חינוך ברחבי העולם. תוכניות ההתערבות בבתי הספר מתמקדות ברווחה הנפשית של הצוותים החינוכיים ושל התלמידים. מהלך "מורים מובילים מחוללי שינוי" הוא מהלך ארצי של משרד החינוך הישראלי בשיתוף מכללת לוינסקי לחינוך, שמטרתו לאתר ולהכשיר מורים שישמשו מובילי קהילות לומדות בבתי הספר שלהם. תוכנית מיטיב לילדי הגן, מדגישה את העצמת דימויו העצמי של הילד ומערכות היחסים החיוביות שלו עם הזולת, ערוצים מרכזיים לקידום רווחתו הנפשית בגיל הרך. זוהי תוכנית משלימה לתוכניות מיטיב במערכת החינוך. התוכנית נועדה לחשוף את הורי הילדים והמתבגרים לתוכניות מיטיב בבתי הספר. אתר האינטרנט הרשמי של מיטיב לפסיכולוגיה חיובית ומדע האושר קרי רובינשטיין, "מנהלים צריכים קודם כל להקשיב", באתר "ידיעות אחרונות", 4 באוגוסט 2020 אלה יגנה, ראובן מן, פרופ' ענת שושני בשיחה עם גאולה אבן, באתר כאן 11, 30 בספטמבר 2020 שירה קדרי־עובדיה, מחקר חדש מגלה מה השיעור שצריכים ללמוד המורים למתמטיקה, באתר הארץ, 21 באוקטובר 2020 ד"ר מיכל פז שמעוני, ‏בניגוד לאינטואיציה: לרגשות שליליים תפקיד חשוב בהרחבת האושר שלנו, באתר גלובס, 23 באוקטובר 2020
אנג'לו יאנק

אנג'לו יאנק (בגרמנית: Angelo Jank‏; 30 באוקטובר 1868 – 9 באוקטובר 1940) היה צייר בעלי חיים גרמני, מאייר וחבר הזצסיון במינכן. הוא התמחה בסצינות עם סוסים ורוכבים. לאחר שסיים את לימודיו בגמנסיה בשנת 1888, למד באקדמיה לאמנויות יפות בין השנים 1891–1896 אצל לודוויג פון לפץ (אנ') ופאול הקר והציג יחד עם כמה חברות אמנות בארמון הזכוכית. בשנת 1898 הוא הופיע לראשונה עם חברי הזצסיון במינכן. בין השנים 1899 עד 1907 היה מורה באקדמיה לנשים של התאחדות האמנים במינכן. לאחר מכן מונה לפרופסור באקדמיה לאמנויות יפות, במקומו של וילהלם פון דיץ (אנ'). בשנת 1922, לאחר פרישתו של היינריך פון ציגל, ירש אותו יאנק כפרופסור לציור בעלי חיים. מאוחר יותר הוא נבחר ליו"ר הראשון של "אגודת האמנים החזותיים" ועמד בראש תערוכותיהם בגלספלאסט. במשך שנים רבות הוא הועסק גם כמאייר במגזינים "יוגנד" וגם היה מדריך באקדמיה לאמנויות יפות, שם בין היתר לימד את קרל גטרמן הצעיר. הוא היה נשוי לברונית אנה פון תונגן, ממשפחת אצילים ותיקה, שחלק מחבריה הסתבכו במפלגה הנאצית. בתו נישאה לברון ברטרם ריידסל צו אייזנבך. ילד נוסף היה בנם הנס יאנק (אשתו הייתה מרתה, לבית לארסון), שבתו אנג'לה נישאה לנסיך אלברכט מאוטינגן-שפילברג. מרומן שהיה לו עם הציירת מארי שניר נולד בן בשם קלאוס. מאוחר יותר חתמה שניר על נישואי נוחות עם פרנץ מארק כדי לספק לגיטימציה לילד. בנוסף לציורים, הוא צייר ציורי קיר ב"יוסטיזפלסט" וסצנות מההיסטוריה בבניין הרייכסטאג בברלין. בין תלמידיו הידועים ביותר היו לואי גרל, ארמה בוסי, נינה ארבור, פרנץ קסבר סטאל, הנריק גוטליב, קאטה לאסן, קרל רבוס ואדולף ציגלר. עבודתו הייתה גם חלק מאירוע הציור בתחרות האמנות באולימפיאדת הקיץ של 1936. מדיה וקבצים בנושא אנג'לו יאנק בוויקישיתוף Richard Braungart: Angelo Jank – München. In: Deutsche Kunst und Dekoration, Bd. 29, Okt. 1911–März 1912, S. 30–44. (בגרמנית) Brigitte Salmen, Maria Marc. Leben und Lebenswerk, from: Maria Marc im Kreis des "Blauen Reiter" (exhibition catalog), Schloßmuseum Murnau, 2004 (בגרמנית) Olympedia – Angelo Jank, www.olympedia.org
פסגת אנטים

פסגת אנטים (באנגלית: Antim Peak; בבולגרית: връх Антим) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה. גובהה של הפסגה (לפי הגאזט האנטארקטי הבולגרי) 2,080 מטרים מעל פני הים; והפסגה מתנשאת לגובה של 230 מטרים מעל סביבתה; לפי הגאזט האנטארקטי המשווה SCAR, גובהה של הפסגה 2,100 מטרים מעל פני הים; והיא הפסגה ה-1,087 בגובהה באנטארקטיקה. המדרונות הדרום-מזרחיים של הפסגה חשופים מקרח. הפסגה ממוקמת 2.25 קילומטרים צפונית-מזרחית להר פוסטר; ו-1.3 קילומטרים צפונית-מזרחית לפסגת אבלוגי; הפסגה ממוקמת 5.4 קילומטרים דרומית - דרום-מערבית להר פסגה; 16 קילומטרים דרומית-מערבית לכף סמית'; ו-16 קילומטרים צפונית-מזרחית לכף ג'יימס. הפסגה משקיפה מעל קרחון צ'ופרנה שממערב ומצפון-מערב לפסגה; מעל קרחון קריוודול שמצפון-מזרח וממזרח לפסגה; ומעל קרחון פאשוק שמדרום מזרח לפסגה; רק בשנת 1996, התברר כי פסגת אנטים היא לא חלק מהר פוסטר (לו מספר פסגות). גילוי זה בוצע על ידי גרג לאנדרת' (Greg Landreth) שטיפס לראשונה על הר פוסטר. הטיפוס הראשון לפסגת הר פוסטר בוצע על ידי גרג לנדרת', ב-29 בינואר 1996. לנדרת' וצוותו החלו לטפס ב-27 בינואר והגיעו לפסגת הר פוסטר לאחר 27 שעות של טיפוס רצוף. הטיפוס הראשון לראש פסגת אנטים בוצע על ידי מטפסי ההרים הצרפתיים מתייה קורטיאל (Mathieu Cortial), ליונל דאודה (Lionel Daudet) ופטריק ואגנו (Patrick Wagnon), אשר טיפסו על השלוחה המערבית של הפסגה ב-12 בינואר 2010. הפסגה נקראת על שם האקסטרך אנטים ה-1 (Антим I), שהקים מחדש את האוטוקפליה של הכנסייה הבולגרית בשנת 1870. הגאזט האנטארקטי הבולגרי(בבולגרית) פסגת אנטים באתר הגאזט האנטארקטי של ממשלת אוסטרליה פסגת אנטים באתר הגאזט האנטארקטי המשווה SCAR של ממשלת אוסטרליה תצלום לוויין של אזור הפסגה, תוך סימון אתרים נוספים באזור באתר copernix פסגת אנטים באתר peakbagger פסגת אנטים באתר peakery (מרחקים לאתרים סמוכים) נתוני זריחת/שקיעת שמש/ירח עדכניים בפסגת אנטים מזג אוויר נוכחי עדכני בפסגת אנטים תחזית מזג אוויר עדכנית ארוכת טווח עבור פסגת אנטים נתוני מזג אוויר היסטוריים עבור פסגת אנטים סטטיסטיקות מזג אוויר עבור פסגת אנטים גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי מידע על גובה הפסגה נתונים על גובה הפסגה לפי מקור אחר המרחק להר פוסטר הוא 2.4 קילומטרים לפי מקור אחר המרחק לפסגת אבלוגי הוא 850 מטרים לפי מקור אחר המרחק להר פסגה הוא 3.4 קילומטרים תיאור הטיפוס הראשון לפסגת הר פוסטר שמות אנשי הצוות שטיפסו על ההר קורות חיים של צוות המטפסים (בצרפתית) • Damien Gildea, 2009-10 Antarctic Peninsula summary, by D. Gildea, American Alpine Journal,
Rockin' in Rhythm

"Rockin' in Rhythm" הוא סטנדרט ג'אז אינסטרומנטלי, שבוצע על ידי דיוק אלינגטון והקרדיט עליו ניתן לאלינגטון, הארי קארני ואירווינג מילס. הוא הוקלט לראשונה בינואר 1931 במועדון הכותנה. מאוחר יותר עיבד אלינגטון את המנגינה כחלק מ-Kinda Dukish שהופיע באלבומו "Piano in the Background" מ-1960. Rockin' in Rhythm היה אחת המנגינות שהופיעו בסדרת הטלוויזיה BBC הבלש הזמר ב-1986 מאת דניס פוטר. אלה פיצג'רלד ב"אלה פיצג'רלד שרה את ספר השירים של דיוק אלינגטון" אלה פיצג'רלד ב-Fine and Mellow סאני קריס Weather Report, Night Passage (album) הקלטה של צ'רלי בארנט מ-19 ביוני 1940, כפי שהושמעה ב-KCEA.org 30/04/2014 ריצ'רד תומפסון, Strict Tempo! הארי ג'יימס ב"הארי ג'יימס. . . היום" (MGM E-3848, 1960) כוכבי סווינגוויל (טאפט ג'ורדן, הילטון ג'פרסון, אל סירס) מנגנים Rockin' in Rhythm (סווינגוויל, 1960) מידע על היצירה "Rockin' in Rhythm" באתר מיוזיק בריינז מידע על הקומפוזיציה "Rockin' in Rhythm" באתר AllMusic גרסאות נוספות ל"Rockin' in Rhythm" באתר SecondHandSongs Hasse, John Edward (1995). Beyond Category: The Life and Genius of Duke Ellington. Da Capo Press. p. 143. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אמנון לב

אמנון לב (3 במרץ 1930 - 22 במרץ 2017) היה קצין צה"ל ששירת בחיל החימוש. בעל עיטור העוז על פועלו במלחמת יום הכיפורים. לב נולד בביתניה וגדל בכפר ויתקין, בנם של יהודית ויצחק לב ממייסדי המושב. ב-1947 הצטרף לפלי"ם ושירת בפלוגת הנמל בחיפה. הוא השתתף בפעולות הפלי"ם בניסיון שנכשל לפוצץ שני גשרים על נהר הליטני שבלבנון, ובפעולה לאיתור מקום מתאים לנחיתת חבלנים שיפוצצו גשר במטרה לעכב את התקדמות צבא מצרים במהלך מלחמת העצמאות. לאחר כישלון הפעולות עבר לשרת כסמל חימוש בגדוד הפשיטה (גדוד 89) של חטיבה 8. במלחמת סיני שימש סמל חימוש בכוח שריון. במלחמת ששת הימים שירת כקצין חימוש גדודי בחטיבת אגרוף הברזל שלחמה בחזית הדרום. במלחמת יום הכיפורים שירת כקצין החימוש של גדוד 61 בחטיבת אגרוף הברזל. על פועלו במלחמה עוטר בעיטור העוז. הוא קצין החימוש היחיד שעוטר בעיטור זה. תיאור המעשה: ביום י"ג בתשרי התשל"ד (9 באוקטובר 1973), בשעות הערב, כאשר חלק גדול של טנקי הגדוד היו בלתי כשירים, ביצע סרן אמנון לב, קצין החימוש הגדודי, החלפות קנים וחלקים אחרים כשהוא מעביר תותחים וחלקים תקינים מטנקים שנפגעו לטנקים אחרים שנפגעו - וזאת ללא כלי עבודה מתאימים. מט"ו בתשרי התשל"ד (11 באוקטובר 1973) עסק בחילוץ טנקים שנפגעו והחזירם לכושרם - וזאת, לעיתים, תחת אש כבדה. הוא ואנשי החימוש שלו החזירו לכושר, בפרק זמן קצר ביותר, כארבעים טנקים. בכ"ג בתשרי התשל"ד (19 באוקטובר 1973), בבוקר, יצא סרן אמנון לב עם שריונית החימוש לחלץ פצועים באזור אום באטינה. הוא עבר את קו העמדות הקדמי של הטנקים כדי לחלץ פצועים מטנק בוער בשטח פתוח - ואז נפגעה השריונית שלו. בשלב מסוים של המלחמה, כאשר רוב מפקדי הגדוד נפגעו, פיקד על הגדוד למשך מספר שעות וזאת למרות חוסר הכשרה מתאימה. כל אלה עשה סרן אמנון לב חרף פציעתו (נפצע ביום י"ג בתשרי התשל"ד, 9 באוקטובר 1973 ,ו"ברח" מבית החולים), וכל שירותו ביחידה זו נעשה בהתנדבות, כי עבר את גיל השירות ביחידה קרבית. במעשיו אלה גילה תושייה מעל הרגיל, יזמה, אומץ לב ומסירות. — תיאור עיטור העוז לב היה בעל משק חקלאי בכפר ויתקין. היה נשוי ואב שני ילדים. אמנון לב, מעבר לגבול ההכרה, באתר ynet, 5 באוקטובר 2003 זיכרונותיו של אמנון לב באתר הפלי"ם סרן אמנון לב באתר עמותת חיל הטכנולוגיה והאחזקה החקלאי שתיקן עשרות טנקים תחת אש, באתר הארץ, 30 במרץ 2017 אמנון לב באתר הפלמ"ח על אמנון לב באתר יד לשריון חימוש סיפורו של רס"ן אמנון לב, סרטון באתר יוטיוב (אורך: 17:06)
פאנג קאנג

הרפובליקה העממית של סין זהו שם סיני; שם המשפחה הוא פאנג. פאנג קאנג (בסינית: 庞康, פיניין: Páng kāng; נולד ב-1956) הוא מיליארדר סיני, ויו"ר חברת פושאן האיטיאן טעמים ומזון. פאנג קאנג עבד כבכיר בחנות הרטבים הקולקטיבית האיטיאן. בשנת 1995 הוא תרם להתאגדות הקולקטיב כחברה בע"מ והפך לבעל מניות עם השקעה ראשונית של 60 אלף דולר. החברה הפכה ל"פושאן האיטיאן טעמים ומזון" והונפקה בבורסת שאנגחאי בשנת 2014. בשנת 2014 הונו הוערך בכ-2.5 מיליארד דולר. ובינואר 2021 הוערך במעל 34 מיליארד דולר. לפאנג אין ילדים. הפרופיל של פאנג, באתר פורבס #534 Pang Kang(הקישור אינו פעיל, April 2020), Bizbilla.com 2014 Forbes Billionaires List: China's Record 152 Members(הקישור אינו פעיל, April 2020), Businessballa.com, 3 March 2014 Ko Tin-yau, Meet the three Chinese sauce kings, Ejinsight.com, 15 October 2018
קרחון פאשוק

קרחון פאשוק (באנגלית: Pashuk Glacier; בבולגרית: ледник Пашук) הוא קרחון תלול באי סמית', באיי שטלנד הדרומיים, שבסמוך לאנטארקטיקה. אורכו של הקרחון 2.7 קילומטרים; רוחבו של הקרחון 600 מטרים. הקרחון מנקז את המדרונות הדרום-מזרחיים של רכס אימאון, ומנקז לכיוון דרום-מזרח מאוכף וארארל הממוקם בין פסגת אנטים ופסגת אבולגי. רכסים היוצאים מהאוכף מפרידים בין קרחון פאשור לבין קרחון קריוודול שמצפון לו (הרכס היוצא מפסגת אנטים), ובין קרחון פאשוק לקרחון רופיטה שמדרום לו (הרכס היוצא מפסגת אבלוגי). הקרחון נשפך אל מצר אוסמר, דרום-מערבית לנקודת סרדץ. הקרחון מופה לראשונה על ידי סוקרים בולגריים בשנת 2009 ובשנת 2010. הקרחון נקרא על שם הסקיפר הקנדי קרי פאשוק (Keri Pashuk), שהיה רב החובל של היאכטה נורת'הנגר (Northanger) שסיפקה תמיכה לוגיסטית לצוות שהעפיל לראשונה לפסגת הר פוסטר בשנת 1996. הגאזט האנטארקטי הבולגרי (בבולגרית) קרחון פאשוק באתר הגאזט האנטארקטי של ממשלת אוסטרליה קרחון פאשוק באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
ענאן והבי

ענאן והבי הוא קצין צה"ל במילואים בדרגת אלוף-משנה. פיקד על מערך בתחום לוחמת המידע באגף המודיעין ושימש מדריך ראשי במכללה לביטחון לאומי. משמש מרצה למדע המדינה באוניברסיטת חיפה ועמית במכון למדיניות נגד טרור. והבי נולד וגדל בדליית אל כרמל. את שירותו הצבאי החל בחטיבת הצנחנים ולאחר מכן עבר לאגף המודיעין, שימש מפקד במערך מבצעי ומפקד מערך בתחום התודעה האסטרטגית הבינלאומית, לוחמה פסיכולוגית ולוחמת סייבר. במהלך שירותו עוטר פעמיים בצל"ש הרמטכ"ל. בשנים 2010–2012 שימש מדריך ראשי במכללה לביטחון לאומי. הוא עבד במשרד ראש הממשלה ועסק בנושא פיתוח קשרים אזוריים. והבי בעל תואר ראשון, שני ושלישי במדע המדינה מאוניברסיטת חיפה. ב-2011 סיים לימודי דוקטורט בתחום הביטחון לאומי, נושא המחקר שלו עסק בטרור האסלאמי נגד ישראל: חמאס, חזבאללה ואלקאעדה - פוליטיקה של שיתוף פעולה לעומת קונפליקט. משנת 2016 הוא עמית במכון למדיניות נגד טרור של המרכז הבינתחומי הרצליה. כמו כן מכהן כראש מרכז המחקר במרכז מורשת הדרוזים. הוא ממייסדי עמותת תמוז שמטרתה צדקה ועזרה לילדים במצוקה כלכלית במיוחד בתחום החינוך. ב-2021 הודיע על הצטרפותו למפלגת הישראלים בראשות רון חולדאי. נשוי לאנעאם והם הורים לשלושה בנים. ענאן ווהבי, דרך שלישית לפוליטיקה הערבית, באתר ישראל היום, 4 במאי 2020 ליאור קינן, דני דיין הצטרף לגדעון סער: "יש צורך בהחלפת השלטון", באתר חדשות 13, 13 בינואר 2021 ד"ר ענאן ווהבי, אתר אוניברסיטת חיפה בנצי רובין, ‏המצטרף החדש של חולדאי: "אלחם להקפאת חוק קמיניץ", באתר "סרוגים", 13 בינואר 2021
המניע

המניע היא סדרה תיעודית העוסקת בפרשת הרצח בעין כרם שהופקה עבור ערוץ Yes דוקו ושודרה בו בשנת 2020. הסדרה בת ארבעה פרקים. היא עוסקת בפרשת הרצח בעין כרם, שבה בשנת 1986 רצח נער בן 14 את משפחתו: אביו, אמו ושתי אחיותיו. מקור שם הסדרה הוא בניסיון למצוא מניע לרצח, שלא נמצא עד כה. יוצרי הסדרה הם טלי שמש ואסף סודרי. בסדרה נכללו קטעים משוחזרים המגולמים על ידי שחקנים, קטעים שצולמו לאחר הרצח, וכן ראיונות עם חוקרי משטרה בדימוס שעסקו בפרשת הרצח, עורך הדין שייצג את הנער, הפסיכיאטר שחקר אותו ודמויות נוספות אשר היו מעורבות בפרשה או הכירו את המשפחה. בינואר 2021 בעקבות הפרסום, הודיעה החברה שבה עבד הרוצח, כי "הוחלט לסיים את עבודתו באופן מיידי בהסכמה". רצח ללא מניע "המניע", במסד הנתונים הקולנועיים IMDb (באנגלית) "המניע", באתר נטפליקס המניע - פרק 1 המלא לצפייה ישירה | yes דוקו, סרטון באתר יוטיוב (אורך: 29:53) אבנר שביט מראיין את טלי שמש על סרטם של טלי שמש ואסף סודרי "המניע", סרטון באתר יוטיוב (אורך: 17:09) אבנר שביט‏, הרצח שזיעזע את ירושלים הפך לסדרה שלא תוכלו להפסיק לצפות בה, באתר וואלה, 27 בדצמבר 2020 אין מניע: לפעמים אנשים הם פשוט רוע טהור, באתר וואלה, 10 בינואר 2021 ניב שטנדל, ‏"כל הזמן קיוויתי שאי אפשר יהיה להגיע אליו", באתר ‏מאקו‏, 13 בינואר 2021 לרגע אחד חשתי חמלה כלפי הרוצח מעין כרם שפוטר. מהר מאוד נבהלתי מעצמי, באתר וואלה, 15 בינואר 2021 אילה חסון, הרצח בעין כרם: אשתו של הנער שרצח את משפחתו מדברת לראשונה, באתר חדשות 13, 8 בינואר 2021 שלי שמורק וקרן סיאורדיה, ״המניע״ משפחת כהן מעין כרם (אורחים: טלי שמש ואסף סודרי), באתר בואי נדבר רצח, ‏27 בדצמבר 2020 איתי בלומנטל, הנער שרצח את כל בני משפחתו בעין כרם לפני 35 שנה פוטר מעבודתו הבכירה, באתר ynet, 12 בינואר 2021
בית החלמה ליולדות (טלז סטון)

בית החלמה ליולדות הוא מרכז רפואי ליולדת ולתינוק הנמצא בקריית יערים טלזסטון בהרי ירושלים, ומשרת את תושבי ירושלים בפרט ויולדות מכל חלקי הארץ ובעיקר את האוכלוסייה החרדית. מטרתו של בית ההחלמה היא לאפשר ליולדת תקופת מנוחה לאחר הלידה. "בית החלמה ליולדות" הוקם בשנת 1971 על ידי נפתלי רוזנפלד, שלמה פפנהיים ושמואל יצחק שטרן, מעסקני העדה החרדית ומייסדי 'בית לפליטות' ו'קריית בנות', עבור יולדות שגדלו במוסדות שהקימו. זמן קצר לאחר הקמתו, התברר כי ישנו ביקוש לבית החלמה גם מצד יולדות אחרות, המעוניינות בתקופת מנוחה לאחר הלידה שאינה מתאפשרת במחלקות היולדות בבתי החולים. לכן, בעידוד האדמו"ר מגור הרב שמחה בונים אלתר מגור, הרב יצחק יעקב וייס והרב חיים קרייזווירט, הרחיבה הנהלת בית ההחלמה את פעילותו, ופתחה את שעריו לכלל היולדות. בתחילה פעל בית ההחלמה בבניין בשכונת בית וגן בירושלים, אך כאשר המקום כבר לא הספיק, הוחלט לבנות עבורו קמפוס חדש על שטח שנרכש בקריית יערים (טלזסטון). בניין בית ההחלמה נמשך חמש שנים, והוא נפתח בנובמבר 1987 ונחנך בית ההחלמה בהשתתפות אישי ציבור. תחילה כלל בית ההחלמה תינוקייה, חדרי יולדות וחדר אוכל ומטבח, אך תוך שנים ספורות נפתחו מחלקות נוספות ואגפים שונים. כיום בית ההחלמה יכול להכיל מאות יולדות בו זמנית, ובבית ההחלמה מתקבלים מדי שנה אלפי יולדות ותינוקות. המרכז מלווה רפואית ע" ד"ר בירנבוים וד"ר קפלן. בנו של שלמה פפנהיים גבריאל הוא מנהל בית ההחלמה ליולדות, וחברי ועד ההנהלה הם צאצאיו של נפתלי רוזנפלד, משה יונה ובנו חיים אלעזר רוזנפלד. בית ההחלמה פונה למגזר החרדי, ומתנהל על פי כללי ההלכה והצניעות. בית החלמה ליולדות, באתר "גיידסטאר ישראל"